CELEX: 62013TN0660
Language: et
Date: 2013-12-12 00:00:00
Title: Kohtuasi T-660/13: 12. detsembril 2013 esitatud hagi — Tšehhi Vabariik versus Euroopa Komisjon

15.2.2014   
            
            
               ET
            
            
               Euroopa Liidu Teataja
            
            
               C 45/41
            
         12. detsembril 2013 esitatud hagi — Tšehhi Vabariik versus Euroopa Komisjon
   (Kohtuasi T-660/13)
   2014/C 45/71
   Kohtumenetluse keel: tšehhi
   
      Pooled
   
   
      Hageja: Tšehhi Vabariik (esindajad: M. Smolek, J. Vláčil)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               Tühistada tervikuna komisjoni 15. mai 2013. aasta delegeeritud määrus (EL) nr 886/2013, millega täiendatakse Euroopa Parlamendi ja nõukogu direktiivi 2010/40/EL, sätestades kasutajatele liiklusohutusega seotud minimaalse üldise liiklusteabe võimalusel tasuta edastamisega seotud andmed ja korra (ELT L 247, lk 6) ja
            
         
               —
            
            
               mõista kohtukulud välja Euroopa Komisjonilt.
            
         Teise võimalusena palub hageja Euroopa Kohtult:
   
               —
            
            
               tühistada vaidlustatud määruse artikli 5 lõige 1, artikkel 9 ja artikli 10 lõike 1 punkt a, ja
            
         
               —
            
            
               mõista kohtukulud välja Euroopa Komisjonilt.
            
         
      Väited ja peamised argumendid
   
   Hagi põhjenduseks esitab hageja 3 väidet.
   
               1.
            
            
               Esimene väide, et rikutud on direktiivi 2010/40/EL (1) artikli 7 lõiget 1 koostoimes selle direktiivi artikli 5 lõikega 1
               Sellega seoses väidab hageja, et komisjon ületas vaidlustatud määruse vastuvõtmisega pädevust, mis on talle antud direktiivi 2010/40 artikli 7 lõikega 1 koosmõjus selle direktiivi artikli 5 lõikega 1 ja artikliga 6.
            
         
               2.
            
            
               Teine väide, et rikutud on ELTL artiklit 290.
               Selles väites leiab hageja, et komisjon ületas vaidlustatud määruse vastuvõtmisega talle delegeeritud pädevust võtta ELTL artikli 290 vastu muid kui õigustloovaid akte.
            
         
               3.
            
            
               Kolmas väide, et rikutud on ELTL artikli 13 lõiget 2.
               Selles osas väidab hageja, et komisjon ületas vaidlustatud määruse vastuvõtmisega talle aluslepingutega antud pädevust.
            
         
      (1)  Euroopa Parlamendi ja nõukogu 7. juuli 2010. aasta direktiiv 2010/40/EL, mis käsitleb raamistikku intelligentsete transpordisüsteemide kasutuselevõtmiseks maanteetranspordis ja liideste jaoks teiste transpordiliikidega (ELT L 207, lk 1).